У 1577 годзе Магілёў атрымаў Магдэбурскае права. Як сімвал самакіравання і вольнасці гандлю была пабудавана на плошчы гарадская ратуша. У 1606 годзе паўстанцы рамеснікі пад кіраўніцтвам Стахора Мітковіча расчынілі дзверы ратушы і магістрата, разагналі шляхецкае кіраванне і захапілі ўладу ў свае рукі. Толькі праз чатыры гады панам і шляхце ўдалася падавіць паўстанне. Яны жорстка расправіліся з тымі, хто са зброяй у руках выступаў супраць гвалту і прыгнёту.